Teie: 19.12.2025 	
MTÜ Jalgpallikool FC Tallinn	
	
10143 Tallinn	Meie: 05.01.2026 nr 3-15/25/4646 - 2	

	

	
Vastus pöördumisele		

Austatud Alex Aalen

Pöördusite Tallinna Haridusameti poole seoses Tallinna Linnamäe Vene Lütseumi spordisaali rendihinna ning hinnasoodustuse määramise õigustatusega MTÜ Jalgpallikool FC Tallinnale.
Selgitame, et Tallinna munitsipaalüldhariduskoolide ruumide kasutusse andmise ja lepingute sõlmimise otsustusõigus tuleneb kehtivatest õigusaktidest ning on antud koolidele. Kooli direktoril on kooli põhimääruse alusel õigus sõlmida kooli ruumide kasutamise lepinguid ning sellest tulenevalt ka otsustada hinnasoodustuste rakendamise üle. 
Lepingu tingimuste muutmise osas juhime tähelepanu, et lepingus sätestatud etteteatamistähtaeg on 30 kalendripäeva ning kool on kohustatud seda järgima. Sellest tulenevalt võivad lepingu muudatused jõustuda mitte varem kui alates 09.01.2026.
Hinnasoodustuste rakendamise praktika Tallinna koolide lõikes ei ole ühtne. Igal koolil on õigus otsustada, kas ja millises ulatuses hinnasoodustusi rakendada, ning praktikas on ka koole, kus soodustusi ei võimaldata. Seetõttu võivad erinevate koolide puhul kehtivad hinnad ja soodustuste määrad erineda ka sarnaste kasutustingimuste korral.

Spordisaali mõõtmete ja sellest tuleneva tunnihinna määramise osas tõdeme, et antud juhul on kooli poolses tõlgendamises esinenud ebatäpsus. Tallinna Linnamäe Vene Lütseumi Läänemere tee 31 spordisaal ei kvalifitseeru Tallinna Haridusameti 26.04.2023 käskkirja nr HA-4/25 tähenduses suureks võimlaks. Sellest tulenevalt on spordisaali korrektseks tunnihinnaks keskmise võimla hind, s.o 35 eurot tunnis, ning kool peab edaspidiste rendilepingute sõlmimisel lähtuma nimetatud hinnast.
Täname Teid tähelepanu juhtimise eest kehtiva hinnastamismudeli võimalikele ebakõladele. Oleme ka ise täheldanud, et keskmise ja suure võimla mõõtmete ning pindala vahemik on väga lai, mis võib praktikas tekitada ebaselgust ning erinevaid tõlgendusi. See annab Tallinna Haridusametile aluse kaaluda edaspidi täpsema hinnastamissüsteemi väljatöötamist võimlatele, mis jäävad oma mõõtmetelt keskmise ja suure võimla piirialasse.	

	
Lugupidamisega	

	
(allkirjastatud digitaalselt)	
Kaarel Rundu	
ameti juhataja

Koopia:   Tallinna Linnamäe Vene Lütseum	

		

		
Riina Svarpstinš
6404903 riina.svarpstins@tallinnlv.ee